[bookmark: _Hlk210384775]Қазақстан Республикасы
Экология және табиғи ресурстар министрінің 
2024 жылғы «13» маусымдағы
№82 бұйрығымен бекітілген

	


Қазақстан Республикасы Экология және табиғи ресурстар министрлігі 
Заң қызмет департаменті туралы ереже

1. Жалпы ережелер

1. Заң қызмет департаменті (бұдан әрі – Департамент) Қазақстан Республикасы Экология және табиғи ресурстар министрлігінің (бұдан әрі - Министрлік)  құрылымдық бөлімшесі болып табылады.
2. Департамент өз қызметінде Қазақстан Республикасының Конституциясын, Қазақстан Республикасының заңдарын, Президенті мен Үкіметінің актілерін, өзге де нормативтік құқықтық актілерді, сондай-ақ осы Ережені басшылыққа алады.
3. Басқа құрылымдық бөлiмшелер әзiрлеген нормативтiк құқықтық актілердiң жобалары оларды Департаментпен алдын ала келiспестен мемлекеттiк органдарға келiсуге жiберiлмейдi.
4. Департаментке Қазақстан Республикасы Үкіметінің 2006 жылғы 
9 қарашадағы № 1072 қаулысымен бекітілген Қазақстан Республикасы мемлекеттік органдарының заң қызметтері туралы үлгі ережесіне (бұдан әрі – Заң қызметтері туралы үлгі ережесі)сәйкес оның қызметіне тән емес қосымша функцияларды жүктеуге тыйым салынады.
5. 5.	Департаменттің штат саны 8 штат бірлігін құрайды. Департаменттің құрылымы Қазақстан Республикасының заңнамасында белгіленген тәртіппен бекітіледі.
Қызметкерлер болмаған кезеңде олардың лауазымдық функцияларын толық көлемде басқа қызметкерлер жүзеге асырады.

2. Департаменттің негізгі міндеттері, функциялары,
құқықтары мен міндеттемелері

6.	Міндеті: 
1)Министрлік қызметінде заңдылықтың сақталуын қамтамасыз ету;
2)Министрліктің заңнамасын қолдану практикасын жинақтау;
          3)Қазақстан Республикасының заңнамасын насихаттау және түсіндіру, Министрлікте жалпыға бірдей құқықтық оқытуды ұйымдастыру;
          4)құқықтық және нормативтік құқықтық актілердің, шарттардың, іс жүргізу құжаттарының, сондай-ақ заңдық сипаттағы басқа да құжаттардың жобаларын әзірлеуге қатысу.
7.	Құқықтары мен міндеттері:
Құқықтары:
          1)Министрліктің құрылымдық бөлімшелерінен, оның ішінде ведомстволардан және олардың аумақтық бөлімшелерінен Департаментке жүктелген функцияларды орындау үшін қажетті ақпаратты, құжаттар мен мәліметтерді сұратуға;
          2)Министрдің немесе аппарат басшысының келісімімен Министрліктің құрылымдық бөлімшелерінің қызметкерлерін Қазақстан Республикасының нормативтік құқықтық актілерінің жобаларын және министрліктің құқықтық мәселелер жөніндегі құжаттарын әзірлеу үшін, сондай-ақ Қазақстан Республикасының заңнамасын және министрлікте жалпыға бірдей құқықтық оқытуды насихаттау жөніндегі іс-шараларды іске асыру үшін тартуға құқылы.
Міндеттері:
          1)Қазақстан Республикасы Президентінің, Мемлекеттік хатшының, Қазақстан Республикасы Президенті Әкімшілігі басшылығының және Қазақстан Республикасы Премьер-Министрінің актілері мен тапсырмаларының, сондай-ақ жетекшілік ететін мәселелер бойынша, оның ішінде жеке және заңды тұлғалардың өтініштері бойынша жоғары тұрған органдардың бақылау тапсырмаларының сапалы және уақтылы орындалуын қамтамасыз етуге міндетті;
          2) өз құзыреті шегінде Ұлттық қауіпсіздік, Мемлекеттік құпияларды қорғау, азаматтық қорғау, жұмылдыру дайындығы және жұмылдыру, сыбайлас жемқорлыққа қарсы іс-қимыл саласындағы Қазақстан Республикасының заңдары мен өзге де нормативтік құқықтық актілерінің сақталуын қамтамасыз етуге;
          3) осы Ережеге сәйкес Департаментке жүктелген функцияларды уақтылы және сапалы орындауға міндетті.
8.	Функциялары:
1) Министрлік қызметінің құқықтық мәселелерін қарау кезінде сотта, сондай-ақ басқа да мемлекеттік органдар мен ұйымдарда Министрліктің мүдделерін белгіленген тәртіппен ұсыну; 
2) Министрге және/немесе аппарат басшысына қол қоюға ұсынылатын бұйрықтар, шарттар, келісімдер жобаларының, сондай-ақ құқықтық сипаттағы басқа да құжаттардың заңнама талаптарына сәйкестігін тексеру;
3) министрліктің құқықтық сипаттағы мәселелер жөніндегі комиссиялары мен жұмыс топтарына қатысу;
4) шарттардың заңнама талаптарына сәйкестігін, шарттар бойынша міндеттемелерді орындамаған және тиісінше орындамаған кезде экономикалық ықпал ету шараларын қолдануды қамтамасыз ету;
5) тиісті сот талқылауына әкеп соққан негізгі себептер мен жағдайларды анықтау мақсатында Министрліктің қатысуымен даулар бойынша талап қою жұмысының, сот практикасының жай-күйін жарты жылда бір реттен сиретпей талдау және оларды жою және кінәлі лауазымды адамдарды министрге немесе Министрлік Аппаратының Басшысына жауапқа тарту жөнінде ұсыныстар енгізу;
6) заңнамада көзделген негіздер болған жағдайда, заң қызметтері туралы Үлгілік ережеде белгіленген келісу тәртібін сақтай отырып, барлық сот сатыларында Министрліктің пайдасына қабылданбаған сот актісіне шағымдану жөнінде уақтылы шаралар қабылдау, сондай-ақ заңнамада белгіленген тәртіппен прокуратура органдарына қадағалау тәртібімен наразылық келтіру туралы өтінішхаттармен жүгіну;
7) заңды күшіне енген сот актілерін орындау жөнінде шаралар қабылдауды қамтамасыз ету;
8) Министрліктің құқықтық мониторинг жөніндегі құрылымдық бөлімшелерінің қызметін үйлестіру;
 9) әділет органдарында мемлекеттік тіркеуге жататын «Құқықтық актілер туралы» Қазақстан Республикасы Заңының 7-бабы 2-тармағының 7) тармақшаларында көзделген нормативтік құқықтық актілердің, сондай-ақ нормативтік құқықтық актілердің жобаларына заң сараптамасының нәтижелері бойынша Министрліктің норма шығармашылық қызметіне, Әділет министрлігінің ескертулеріне талдау жүргізу,; 
10) нормативтік құқықтық актілердің құқықтық мониторингін жүргізу; 
11) Қазақстан Республикасының Президенттің нормативтік құқықтық жарлықтарына мониторинг жүргізу;
 12) Министрліктің құрылымдық бөлімшелерімен бірлесіп Қазақстан Республикасы Үкіметінің тиісті жылға арналған заң жобалау жұмыстары жоспарының жобасына ұсыныстар қалыптастыру.
 13)  Министрліктің ресми сайтында Қазақстан Республикасы Үкіметінің 2022 жылғы 2 маусымдағы № 355 қаулысымен бекітілген ҚР Үкіметінің Регламентіне 13-қосымшаға сәйкес нысан бойынша «Заңнамалық актілерді іске асыру туралы ақпарат» ақпараттық бөлімінде орналастыру үшін Премьер-Министрдің өкімімен бекітілген Құқықтық актілер тізбесінде көрсетілген құқықтық актіні әзірлеу және қабылдау туралы ақпаратты мемлекеттік көрсетілетін қызметтерді цифрландыру, ақпараттандыру және бақылау департаментіне ай сайын 30-нан кешіктірмей таратылуы шектелген қызметтік ақпаратты немесе Мемлекеттік құпияларды қамтитын ақпаратты қорғау жөніндегі талаптарды сақтай отырып ұсыну; 
14) Қазақстан Республикасының заңнамалық актілеріне, Қазақстан Республикасы Үкіметінің нормативтік қаулыларына, Қазақстан Республикасы министрінің нормативтік құқықтық бұйрықтарына қатысты жеке-жеке құқықтық мониторингке жататын нормативтік құқықтық актілердің тіркелімдерін жүргізу;
 15) Қазақстан Республикасы Үкіметінің 2016 жылғы 29 тамыздағы № 486 қаулысымен бекітілген Құқықтық мониторинг жүргізу қағидаларына (бұдан әрі - қағидалар) 3-қосымшаға сәйкес нысан бойынша алдағы күнтізбелік жылға Құқықтық мониторинг жүргізу кестесін бекіту; 
 16) кадр, шаруашылық мәселелері жөніндегі құқықтық актілерді қоспағанда, осы Қағидаларға 6 – қосымшаға сәйкес нысан бойынша өткен тоқсанда Министрлік қабылдаған актілердің тізбесін (бұдан әрі-тізбе) тоқсан сайын Қазақстан Республикасының Әділет органдарына осы Қағидаларға 6-қосымшаға сәйкес нысан бойынша жіберуді қамтиды.
17) жүргізілген құқықтық мониторинг қорытындылары бойынша есепті кезеңнен кейінгі айдың 10-күніне дейін, жылына екі рет есепті кезеңнен кейінгі айдың 10-күніне дейін бірінші жартыжылдықтың (ағымдағы жылдың 10 шілдесіне дейін) және жылдың (10 қаңтарға дейін есепті жылдан кейінгі жыл) қорытындылары бойынша мемлекеттік және орыс тілдеріндегі есептерді Қағидаларға 5-қосымшаға сәйкес нысан бойынша Қазақстан Республикасының Әділет органдарына жібереді;
18) құқықтық мониторинг бойынша алынған мәліметтерді жинақтау және талдау және қажет болған жағдайда аппарат басшысына қорытындылары мен ұсынымдарымен жиынтық ақпарат дайындау және «Құқықтық актілер туралы» Қазақстан Республикасының Заңында белгіленген тәртіппен тиісті нормативтік құқықтық актілердің жобаларын, жобаларын әзірлеу жөнінде тиісті құрылымдық бөлімшелермен бірлесіп шаралар қабылдау;
19) Министрліктің миссиясын, оның стратегиялық мақсаттары мен міндеттерін, сондай-ақ басқа да мемлекеттік органдар әзірлеген нормативтік құқықтық актілерді іске асыруға бағытталған Министрліктің құрылымдық бөлімшелері әзірлеген нормативтік құқықтық актілердің жобаларын қарау;
20) Министрлік әзірлейтін Қазақстан Республикасы нормативтік құқықтық актілерінің жобаларын дайындауға, оның ішінде оларды Министрліктің басқа құрылымдық бөлімшелері әзірлеген жағдайда, келісу жолымен қатысу;
21) заңнамада белгіленген тәртіппен жүктелген осы міндет шеңберінде өзге де функцияларды жүзеге асыру.

3. Департаменттің қызметін ұйымдастыру

          9.	Департамент Қазақстан Республикасының заңнамалық актілеріне, Президентінің актілеріне, Қазақстан Республикасының өзге де нормативтік құқықтық актілеріне сәйкес өзінің негізгі міндеттері мен функцияларын іске асыру үшін қажетті өкілеттіктерге ие.
          10.	Департаментті Қазақстан Республикасының заңнамасында белгіленген тәртіппен қызметке тағайындалатын және қызметтен босатылатын Директор басқарады.
          11.	Министрліктің штаттық санына сәйкес Департамент директорының бір орынбасары болады.
          12.	Директор Департаменттің қызметіне жалпы басшылықты жүзеге асырады және мемлекеттік органның құрылымдық бөлімшесіне жүктелген міндеттердің орындалуы мен оның өз функцияларын жүзеге асыруы үшін дербес жауапты болады.
          13.	Директор Министрліктің басшысына Департаменттің құрылымы мен штаттық кестесі бойынша ұсыныстар береді.
14.	Директор осы мақсатта:
1) орынбасар өкілеттіктерін айқындайды;
          2) Департамент қызметкерлерінің атқарушылық және еңбек тәртібін сақтауын қамтамасыз етеді;
          3) Министрліктің басшылығына Департаменттің қызметкерлерін көтермелеу және заңнамада және лауазымдық нұсқаулықта белгіленген талаптар бұзылған жағдайда тәртіптік жауапкершілікке тарту туралы ұсыныстарды дайындайды және ұсынады;
          4) Қазақстан Республикасының заңдарына және Президентінің актілеріне сәйкес өзге де өкілеттіктерді жүзеге асырады.
15.	Директордың орынбасары:
1) өз өкілеттігі шегінде Департаменттің қызметін үйлестіреді;
          2) Директор болмаған кезеңде Департамент қызметіне жалпы басшылықты жүзеге асырады және Департаментке жүктелген міндеттердің орындалуына және оның өз функцияларын жүзеге асыруына дербес жауапты болады;
3) Директор жүктеген өзге де функцияларды жүзеге асырады. 
          16.	Департамент құзыретіне кіретін мәселелер бойынша Департаменттің атынан басқа құрылымдық бөлімшелерге жіберілетін құжаттарға Директор, ал ол болмаған жағдайда оны алмастыратын адам қол қояды.





